Αγγλοϊταλικό Κύπελλο

Το Αγγλοϊταλικό Κύπελλο (αγγλικά: Anglo-Italian Cup) ήταν μια ποδοσφαιρική διοργάνωση στην οποία μετείχαν ομάδες μικρών κατηγοριών από την Αγγλία και την Ιταλία. Ξεκίνησε το 1969 και διάρκεσε με διακοπές και οργανωτικές αλλαγές ως το 1996.

Μια παρόμοια διοργάνωση ήταν το Αγγλοϊταλικό Λιγκ Καπ (Anglo-Italian League Cup) που διεξήχθη πέντε φορές από το 1970 ως το 1976.

 Αγγλοϊταλικό Κύπελλο 

 Ιστορικό 

Το κύπελλο αυτό καθιερώθηκε το 1969 με αφορμή την κατάκτηση του Λιγκ Καπ Αγγλίας από τη Σουίντον Τάουν, η οποία δεν είχε δικαίωμα να μετάσχει στο Κύπελλο Διεθνών Εκθέσεων καθώς αγωνιζόταν στην Γ΄ κατηγορία. Έτσι δημιουργήθηκε αυτή η διοργάνωση για ομάδες χαμηλότερων κατηγοριών των δύο χωρών.

Διεξήχθη ως το 1973 κι έπειτα διακόπηκε. Ξανάρχισε το 1975-76 με ημιεπαγγελματικές ομάδες και συνεχίστηκε ως το 1987. Το 1992-93 αποφασίστηκε η αναβίωσή του με ομάδες από τη δεύτερη κατηγορία της Ιταλίας (Serie B) και της Αγγλίας (τότε First Division). Τέσσερα χρόνια αργότερα διακόπηκε οριστικά, αφού δεν τράβηξε το ενδιαφέρον ούτε των φιλάθλων ούτε των συλλόγων.

 Οι τελικοί 

ΈτοςΤελικόςΣκορΕπαγγελματική διοργάνωση1970Σουίντον Τάουν – ΣΣΚ Νάπολι3-01971Μπλάκπουλ ΦΚ – Μπολόνια ΦΚ 19092-11972ΑΣ Ρόμα – Μπλάκπουλ ΦΚ3-11973Νιούκασλ Γιουνάιτεντ – Φιορεντίνα2-1 Ημιεπαγγελματική διοργάνωση1976Μόντζα Μπριάντζα – Γουίμπλεντον ΦΚ1-01977Λέτσο 1912 – Μπαθ Σίτι3-01978 Ουντινέζε  – Μπαθ Σίτι5-01979Σάτον Γιουνάιτεντ– Κιέτι Κάλτσιο2-11980Τριεστίνα – Σάτον Γιουνάιτεντ5-41981Μόντενα – Πουλ Τάουν4-11982Μόντενα  - Σάτον Γιουνάιτεντ1-01983Κοζέντσα - Πάντοβα2-01984Φρανκαβίλα - Τεράμο2-01985Ποντεντέρα 1912 – Λιβόρνο2-11986Πιατσέντζα - Ποντεντέρα 19125-1 Επαγγελματική διοργάνωση1992-93ΟΣ Κρεμονέζε – Ντέρμπι Κάουντι3-11993-94Μπρέσια  – Νότς Κάουντι1-01994-95 Νότς Κάουντι  – Άσκολι2-11995-96 Τζένοα  – Πόρτ Βέιλ5-2

 Τίτλοι ανά σύλλογο και χώρα 

Στις 19 διοργανώσεις τον τίτλο μοιράστηκαν 18 διαφορετικές ομάδες. Μόνο μία ομάδα κατάφερε να πάρει δύο τίτλους: η ιταλική Μόντενα (1981, 1982). Τους οκτώ επαγγελματικούς τίτλους οι δύο χώρες τους μοιράστηκαν, αφού πήραν από τέσσερις. Στους έντεκα ημιεπαγγελματικούς υπερτερούν οι ιταλικές ομάδες με δέκα έναντι ενός.

Σύνολο τίτλων

 : 14 τίτλοι (4 επαγγ. + 10 ημιεπ.)
  : 5 τίτλοι (4 επαγγ. + 1 ημιεπ.)

 Αγγλοϊταλικό Λιγκ Καπ 

 Ιστορικό 

Το Αγγλοϊταλικό Λιγκ Καπ (αγγλ.:Anglo-Italian League Cup) ήταν ένας διπλός τελικός (εντός κι εκτός έδρας), στον οποίο μετείχαν οι νικητές του Κυπέλλου Ιταλίας και του Κυπέλλου ή του Λιγκ Καπ Αγγλίας. Διεξήχθη μόνο πέντε φορές τα έτη: 1969, 1970, 1971, 1975 και 1976.

 Οι τελικοί 

ΈτοςΤελικόςΣκορ1969Σουίντον Τάουν – ΑΣ Ρόμα1-2, 4-01970Μπολόνια – Μάντσεστερ Σίτι1-0, 2-21971Τότεναμ Χότσπερ – Τορίνο1-0, 2-01975Φιορεντίνα – Γουέστ Χαμ1-0, 1-01976Νάπολι – Σαουθάμπτον0-1, 4-0

 Τίτλοι ανά σύλλογο και χώρα 

Στις πέντε διοργανώσεις τον τίτλο μοιράστηκαν 5 διαφορετικές ομάδες. Είναι αξιοσημείωτο ότι μια ομάδα, η αγγλική Σουίντον Τάουν, κατάφερε να πάρει τόσο το Αγγλοϊταλικό Λιγκ Καπ (1969) όσο και το Αγγλοϊταλικό Κύπελλο (1970).

Σύνολο τίτλων

 : 3 τίτλοι (1970, 1975, 1976)
  : 2 τίτλοι (1969, 1971)

Κατηγορία:Διεθνείς διασυλλογικές διοργανώσεις ποδοσφαίρου